
Curpa sin bida haya den laman na Savaneta 





AYERA diaranson despues di merdia pa 
12:38, Central di Polis ta wordo notifica cu un 
rato pasa lo a topa cu un curpa sin bida den 
lama na Savaneta. 

Central ta manda patruya di Polis inmediata- 
mente n’e sitio. Patruya ta yega y enberdad ta 
haya e curpa di un señora anciana. 

Polis Tecnico a presenta p’asina haci nan in- 
vestigacion necesario. Pa 13:55 dr. Texier ta 
constata morto di señora R.W. naci na Aruba 
di 75 aña. Probablemente e señora a hoga. 

E anciana ta hospeda na Huize MariStella, 
unda e personal a reconoce e victima. 

Tin tur indicacion cu e anciana aki, lo mester 
a cay y hoga. 

Presente tabata miembronan di Cuerpo di 
Bombero pa duna un man pa saca e curpa for 
di laman. 

Por a compronde cu e señora lo tabata kedando 
ey banda mes. Slachtofferhulp a presenta pa 
asina brinda asistencia n’e famia. 

Nos di Cuerpo Policialy AWEMainta ta manda 
palabra di condolencia na famia di e fayecida. 

Controlaria General (ARA) 

Na 2018 e suma di Afl. 59.6 miyon a ser duna na subsidio 

Pero nada pa educacion, transporte etc. 



Algemene Rekenkamer a haci un investigacion 
limita, esta un focusonderzoek, riba e proceso di 
subsidio cu, desde 2016, tin un procedura nobo 
pa duna subsidio cu ta basa riba output. 

Ta facilita subsidio a base di e Ley di Subsidio, e 
Subsidieverordening instellingen van openbaar 
nut (AB 1990 no. GT 34), cu a modifica cu AB 
1997 no. 34 y AB 1999 no. 37, y ta yama Subsi- 
dieverordening 1990. 

Entrante 1 di januari 2016 e subsidio basa riba 
output a keda introduci, hunto cu e instancia di 
coordinacion, e Coordinatiebureau Overheids- 
subsdies (CBOS). 

CBOS ta boga p’e proceso di subsidio nobo aki 
por controla e gastonan envolvi na un mihor 
manera. 

E proceso di subsidio nobo aki ta describi den e 
manual di Overheidssubsidies Aruba 2016-201 7. 
Investigacion di Algemene Rekenkamer ta en- 
foca riba otorgamento di subsidio pa aña 2018. 


META DI E INVESTIGACION 

Cu e investigacion aki, Algemene Rekenkamer, a 
pone enfasis riba e proceso di subsidio, dor di en- 
foca riba informacion pa cumpli cu e procedura di 
subsidio recientemente implementa. 

A limita e investigacion aki na duna bista riba apli- 
cacion di e control y supervision implementa riba e 
subsidionan otorga, cu tin como meta garantisa cu 
dunamento di subsidio ta bay segun ley, ta eficaz y 
adecua. 

Pais Aruba a gasta durante aña 2018 e suma di Afl. 
59.6 miyon na subsidio n’e instancianan di utili- 
dad publico, no siendo educacion, transporte of cu 
ta concerni huur. Ta otorga subsidio pa por realisa 
algun actividad, cu por contribui na realisacion di e 
metanan di pais y cu sin subsidio lo no por realisa 
nan of lo no por realisa nan completamente. 

E proceso di subsidio conoce algun riesgo inherente, 
manera e risico di misbruik en oneigenlijk gebruik 
(mal uzo y uzo incorecto) di e placa destina pa sub- 
sidio, cu tin como resultado cu no ta gast’e a base di 
e ley y tampoco e ta eficaz ni adecua. 

APA orguyoso di ricibi pa 
prome biaha na Aruba, 
e crucero MSC Meraviglia 



A logra bishita di e mega crucero MSC Meraviglia na 
Aruba danki n’e diferente reunionnan cu gerencia di 
Aruba Ports Authority a bin ta tumando lugar, partici- 
pacion na conferencianan di Florida Caribbean Cruise 
Association (FCCA) y adaptacionnan haci den nan 
structura. 

Diaranson, 6 november pa 7’or di mainta e zonido ge- 
rencia di APA a mira entrada di MSC Meaviglia, cu a 
yega Aruba pa prome biaha. 

E crucero ta propiedad di MSC Cruises, construi na 
Chantiers de l’Atlantique shipyard na St. Nazaire, 
Francia, dor di STX France. 

Meraviglia t’e principal barco di e flota “New Vista 
Project”, Meraviglia-class, cu e MSC Bellissima a keda 
inaugura na 2019. E barco tin capacidad pa transporta 
4500 pasahero. E1 a cuminsa cu su biahenan na juni, 
2017, y e tempo ey e tabata e di 6 barco crucero mas 
grandi na mundo, despues di e Oasis Class di Royal 
Caribbean y AIDAnova. 


Inicialmente a uza e crucero aki pa west di Mediteraneo 
y tambe na Nort Europa, y un poco despues di mey-mey 
di aña el a move pa su haf na Merca como preparacion 
p’e cuminsa nabega Caribe. 

Despues di reunion- y negociacionnan fructifero di APA 
cu e compania crucero, a logra inclui Aruba den e ruta 
di MSC Meraviglia. 

Por corda ainda cu APA a haci algun cambio den e 
structura di haf di Playa, pa na momento cu e mega 
cruceronan aki yega Aruba, nan por maniobra mihor 
ora di drenta y bandona Aruba. 

Esaki t’e prome di e tipo di cruceronan aki cu ta yega 
Aruba. Den futuro por spera mas di Mega Crucero cu 
lo percura pa mas movecion den centro di ciudad y mas 
divisas cu ta lora den e economia. 

Diarason APA tabatin 4 crucero mara den haf cual nan 
tabata Monarch cu a yega 6.30 di mainta y a bay 3.30 
di atardi; Msc Meraviglia cu a yega 7’or di mainta y a 
bay 7’or di anochi; y tambe tabata den haf Freewinds. 

Ricibi 2x Fun Miles na pompnan di CITGO! 



MIEMBRONAN di Fun Miles ta probecha di spaar y cambia 
punto ora di yena gasolin na CITGO Essoville, Santa Cruz, Bou- 
levard y Ponton. Uzo di Fun Miles na pompnan di gasolin CITGO 
ta masha popular ya cu a bin ta recompensa miembronan cu 2x 
Fun Miles. Awe, Fun Miles ta contento di anuncia cu CITGO ta 
extende e campaña cu 3 luna mas; spaar bay goal! 

Tuma nota di e orarionan adapta 

Entrante 10 di november, spaar 2x Fun Miles na Citgo Essoville, 
Santa Cruz y Boulevard for di 6’or di mainta pa 12’or di merdia y 
na Ponton for di 8’or di mainta pa 2’or di merdia. 

Hopi beneficio cu Fun Miles! 

Bo no tin Fun Miles ainda? Un solucion den tempo caro; cu Fun 
Miles e consumidor tin mas espacio, y esey den e temponan aki ta 
un alivio. 

Fun Miles ta puntonan cu bo ta spaar gratis ora cu bo cumpra na 
companianan partner manera CITGO. E puntonan cu bo spaar 
tin un balor concreto, mescos cu placa. Probecha y ricibi dobel Fun 
Miles na CITGO! 

Mas informacion tocante Fun Miles? 

Tuma contacto cu Customer Service na 588 9947 sigui nos riba so- 
cial media, bishita funmiies.net of download e App di Fun Miles gratis. 



Double 

z un Miles every 

Sunday 


At CITGO, Sundays 
are Double Fun Days! 


2x Fun Miles on 
f uel and more; 
also at the C-Storel 


Going to the beach on Sunday? Fuel up at CITGO and grab 
some drinks and snacks at the C-Store! Because Sundays are 
Double Fun Days, with 2x Fun Miles at Boulevard, Essoville 
and Sta. Cruz (from 6 AM -12 PM) and Ponton 
(from 8 AM - 2 PM). And remember: 2x Miles 
are not just on fuel, but also on all the good 
stuff at the C-Stores, even Lotto tickets! 


Sunday? Stop at CITGO 
on the way! 


(1 ® FS I funmiles.net 


fun. 
miles 


m 


tnfts CITGO 

Señora LeticSa Evertsz a cumpli 30 aña den servicio di Gobierno 

Duna servicio di calidad t'e motivacion pa su dedicacion cu amor y pasenshi na su pais 





PROBECHA' 


FIN di AÑA 


SERVICiO RESiOENCJAL & COMMERCIAL 


Yama awor mes: 


50 ) 582-4684 


20 m 3 of mas 


T)l 'Bucáet: 

594-3757 


mrbucket@ecotech.aw 
www.ecotecharuba.com ^aruba 

O SIGI NOS ARIBA FACEBOOK. 



DIARANSON atardi, Prome 
Minister Evelyn Wever-Croes 
tabatin e honor di a ricibi den 
sala di Conseho di Minister Di- 
rector suplemente di Departa- 
mento BUVO, señora Leticia 
Evertsz. Prome Minister a invita 
señora Evertsz primeramente pa 
gradici’e pa su 30 aña den servi- 
cio di Gobierno y sirbiendo e co- 
munidad di Aruba. 

Señora Evertsz a drenta servicio 
di Gobierno prome di november 
1989 na Luchthaven Dienst cu 
awor ta Aruba Airport Authori- 
thy. Na aña 2007, señora Leticia 
a drenta den e Departamento di 
Informacion di Gobierno, BUVO. 
Y desde 2014, señora Leticia t’e 
Director suplemente di BUVO. 

Prome Minister a gradici señora 
Leticia Evertsz pa su dedicacion 
pa sirbi na Luchthaven Dienst, 
BUVO y pueblo en general cu 
sigur ta inspira su coleganan, 
famia y conocinan pa tin e mesun 
amor y pasenshi cu señora Le- 
ticia tabatin durante 30 aña pa 
sirbi pueblo cu un curason habri 
pa duna informacion y yudansa. 


Prome Minister a felicita señora 
Leticia cu e seguransa cu ainda 
señora Leticia tin hopi mas tem- 
po pa brinda e servicio na nos 
ciudadanonan cu e mesun amor 
y dedicacion. 

Prome Minister a entrega e 
Landsbesluit na señora Leticia 
hunto cu algun detaye p’asina 
señora Leticia keda cu un buni- 
ta recuerdo di parti di Gobierno 
di e fecha hopi importante aki. 

Señora Leticia riba e pregunta 
kico a motiv’e keda asina tanto 
aña den servicio di Gobierno, 
el a bisa cu como empleado pu- 
blico, bo kier duna servicio na 
publico, pero un servicio di cali- 
dad p’asina contribui n’e mihor 
manera n’e pais teniendo sem- 
per den curason cu e pueblo ta 
primordial. 

Y esaki a trece satisfaccion pa 
señora Leticia Evertsz sigui 
brinda mas y mihor servicio 
cada dia cu a pasa durante 30 
aña y tur e añanan cu lo sigui. 
Pabien señora Leticia! 

Reforma financiero pa sector di enseñansa 

Trayecto di implementacion di 
recomendacionnan ta den fase inicial 



SEGUN calculacion mas di 285 miyon 
florin ta wordo gasta den e sector di 
enseñansa cada aña. Sinembargo no tin 
un conexion concreto entre e gastonan pa 
enseñansa y e calidad di enseñansa. 

Entre e puntonan di atencion fiha 
p’e temporada di gobernacion 2017- 
2021, Minister di Enseñansa, Ciencia 
y Desaroyo Sostenibel (MinECD) 
a identifica e necesidad pa señala e 
deficiencianan den e proceso di subsidio 
actual. 

Un proceso di subsidio “ideal” mester 
ta ciclico y ta contene varios elemento 
importante manera reglanan di subsidio y 
otro ley y regulacionnan relevante, cu ta 
keda (re)evalua periodicamente y ahusta 
of amplia unda ta necesario. 

Maneho mester sirbi como e base pa 
determina e necesidadnan. E criterianan 
di evaluacion mester ta conoci y 
transparente. 

Mester tin amplio comunicacion entre e 
partidonan envolvi y e proceso mester 
keda monitoria structuralmente. 

Nos proceso di subsidio di enseñansa 
actual ta carece riba diferente punto 
clave, un di nan T’e capacidad pa midi 
e resultado di e inversion cu pais Aruba 
ta haci den enseñansa atrabes di subsidio. 

Consecuentemente, na aña 2018, 
MinECD a acorda inicio di un proyecto pa 
mehora y optimalisa e maneho financiero 
p’e sector di enseñansa na Aruba. 


TRANSCURSO DIE PROYECTO 

E punto di salida ta p’e trayecto di 
mehoracion y optimalisacion tuma lugar 
na un manera practico y participativo, 
caminda tur stakeholder tin un aporte 
significante, cu ta haci cu nan por reconoce 
nan mes den e proceso di cambio. 

E sector di enseñansa consistiendo di 
Departamento di Enseñansa Aruba 
(DEA), Dienst Inspectie van het 
Onderwijs (DIO) y 11 Directiva di Scol 
cu ta maneha 94 scol a wordo scucha den 
diferente sesion p’asina por verifica e 
informacion compila. 

Den e trayecto a inclui tambe e Comision 
SDG Aruba. Inicialmente a inventarisa y 
analisa e situacion actual, e percepcion, 
e interpretacionnan y e urgencia cu tin 
dentro di e sector. Tambe a determina e 
complexidad y coherencia di e structura 
di e sector di enseñansa. 

Den e sesionnan cu DEA y DIO a busca 
pa haya un bista di e funcionalidad 
y habilidad di e departamentonan pa 
cumpli cu e tareanan den liña cu e ley y 
regulacionnan cu ta aplicabel. 

Tambe a sondea di ki forma ta midi e 
relacion entre e gastonan (financiero) y e 
resultado. A haci un “Fit Gap Analysis” 
pa conclui kico e diferencianan ta entre 
e metanan cu kier logra y e estado 
actual di e sector. E “Gap” a conduci na 
recomendacionpaahustacionycambionan 
necesario pa un funcionamento optimal 
di e sector pa loke ta trata gastonan di e 
recursonan financiero. 

E resultado y recomendacionnan a 
keda describi den e raport: “Vertaalslag 
onderwijsbeleid naar meetbare 
indicatoren” cual recientemente a keda 
aproba den Conseho di Minister. 

Luna pasa a informa e seccionnan 
concemi di DEA y DIO y e Directivanan 
di Scol, ampliamente riba e resultado, 
recomendacionnan y nan rol den e 
siguiente pasonan di e proyecto.. 


'■ ' v 



y un mecanismo di sosten p’e sector di 
enseñansa. 

E transformacion ta encera un cambio 
di (crecemento for di) administracion di 
gasto y control di credito di e fondonan 
di subsidio pa un maneho financiero di e 
presupuesto di e sector di enseñansa. 

Cu un bon maneho financiero por anticipa, 
indica tendencia, maneha risico y 
basicamente planea riba base multi-anual. 
Implementacion di e recomendacionnan 
lo mester conduci na un mecanismo di 
sosten optimal P’e sector di enseñansa cu 
ta inclui responsabilisacion, organisacion 
di “checks and balances” y coleccion di 
dato. 

Consecuentemente esaki mester conduci 
na decisionnan di maneho basa riba 
hecho, guia optimal di e directivanan di 
scol y otro stakeholders, uzo eficiente 
di e recursonan financiero y midimento 
efectivo di e metanan y e resultadonan. 

E meta principal di e reforma financiero 
ta pa logra saca e maximo resultado for 
di enseñansa cu e medionan financiero cu 
pais Arubata inverti den e sector atrabes di 
subsidio. E proyecto di implementacionta 
wordo carga y ehecuta pa Departamento 
di Enseñansa y Dienst Inspectie van het 
Onderwijs, cu sosten di Ministerio di 
Enseñansa. Den e siguiente 18 luna kier 
logra pa crea hunto cu e directivanan di 
scol un base solido pa maneho financiero 
p’e sector di enseñansa cu por sirbi pa 
mehora e calidad di enseñansa manera 
stipula den e Plan Educacion Nacional 
(PEN 2030). 

DEN e proceso di subsidio tin algun momento 
describi, unda por haci control of por realisa al- 
gun verificacion. E momentonan aki ta pa ga- 
rantisa cu e subsidio otorga a bay segun ley, 
ta eficaz y adecua. E proceso di subsidio conoce 
algun fase di: Presentacion previo, peticion, 
control formal y di contenido, otorgamento y 
pago, monitor y, dunamento di cuenta (respon- 
sabilisacion) final. 

Den e raport lo presenta cada fase di e proceso 
di subsidio, manera e ta defini den e manual, y 
si realmente ta cumpli cu esaki. P’esaki a haci 
un observacion di 15 peticion di subsidio, cu ta 
89% di e total di subsidio otorga, y cu ta core- 
sponde na un suma di Afl. 59.574.528, n’e in- 
stancianan pa aña 2018. 

Crucial p’e subsidio basa riba output ta exis- 
tencia di un programa di rekisito. Den e pro- 
grama di rekisito mester describi claramente 
tur e contenido di e criteria y e normanan pa 
por cumpli cu un bon resultado. 

E programa di rekisito ta basa riba realisacion 
di e metanan di e Ministernan concerni y ta 
fungi como un herment importante pa revisa 
y controla e siguiente fasenan di e proceso di 
subsidio. 



Ministro di Husticiata anuncia cu entrante 8 november 2019 
segun Ley di Molestia, durante 30 dia lo tin oportunidad pa un y 
tur tuma conocemento na Departamento di Legislacion y Asunto 
Huridico, Schotlandstraat 53 di un peticion y anexo cu a ser haci 
pa instalacion di gas di 500 gallon na Tanki Leendert 130-B. 
Durante dicho periodo aki tur hende por expresa por escrito 
nanobheccion contra dunamento di e permiso menciona, dirigi na 
e Ministro di Husticia, via director di Departamento di Legisla- 
cion y Asunto Huridico, Schotlandstraat 53. 


Na 2018 

15 Peticion pa subsidio a 
ser otorga, pero hopi di 
nan no a cumpli cu proceso 

93% so o cumpli cu tur rekisito 


P’e motibo aki e t’e parti mas es- 
encial den e fase di presentacion 
previo. 

Algemene Rekenkamer a constata 
cu 87% di e peticionnan di subsidio 
cu a investiga, no tin un programa 
di rekisito. 

N’e peticion di subsidio, lo revisa 
e actividadnan proponi n’e proga- 
ma di rekisito pa wak si ta logra e 
metanan proponi dor di e instanci- 
anan. 

A base di esey ta acorda e condi- 
cionnan y ta registra nan den un 
decreto nacional pa por ricibi un 
subsidio. 

Algemene Rekenkamer ta consta- 
ta cu no ta tin niun revision di e 
contenido ora entrega peticion pa 
subsidio. 

Durante e fase di implementacion 
e departamentonan di Gobierno 
concerni mester monitoria regular- 
mente e actividad cu e instancian- 
an a propone pa ricibi subsidio. E 
departamentonan gubernamental 
concerni mester revisa si e instan- 
cianan a cumpli cu e actividadnan 
menciona. Durante e investigacion 
a constata cu e revision ta tuma 
lugar, pero no regularmente y 
tampoco ta raporta n’e Minister 
concerni. Na final di cada periodo 
e instancia cu a ricibi subsidio ta 
obliga di duna cuenta n’e Minister 


concerni y tambe n’e Minister di 
Finansa pa responsabilisa su mes 
financieramente. 

Segun e procedura di e subsidio 
basa riba output, e raport anual 
mester consisti di un cuenta anual, 
como tambe un raport di actividad. 

Pa aña 2018 a entrega e peticion 
pa subsidio hunto cu e relato fi- 
nanciero di 2015. Algemene Rek- 
enkamer a constata den su obser- 
vacion cu 93% so di e peticionnan 
a cumpli cu e rekisito aki. Asina 
mes, conforme e subsidieverorden- 
ing, hunto cu e peticion di subsidio 
di aña 2018, e instancianan mes- 
ter a entrega e relato financiero di 
aña 2016. 

Entregamento di e raport di activi- 
dad hunto cu e peticion di subsidio 
di aña 2018 no tabata necesario pa 
motibo cu CBOS tabata den delib- 
eracion cu e departamentonan gu- 
bernamental ainda. 

Stipulacion legal di e rekisitonan 
ta importante, p’asina por exigi 
nan cumplimento y pa no des- 
via di nan. Segun ley ta obliga e 
stakeholdersnan pa tuma e paso- 
nan necesario pa por mitiga riesgo 
basa riba ley, eficiencia y eficacia. 
E version digital di e raport di Al- 
gemene Rekenkamer ta disponibel 
via www.rekenkamer.aw. 

Pronto ta bay trata ley di 
# Toezicht Kansspelen y 
trabou di tur trahando na 
Casino Wezen ta sigura 

Minister di Husticia mr. Andin Bikker dialuna ultimo den conferencia di 
prensa a trece dilanti cu pronto Parlamento ta bay trata e concepto di ley 
‘Toezicht Kansspelen’. E concepto di ley aki a origina na 2009 y na 2014 
el a sea up-date of re-emplasa. E ta na Parlamento actualmente y mester 
introduci e ley aki den cuadro di obligacionnan pa FATF (Financial Ac- 
tion Task Force). Aruba na 2020 ta bay haya un assessment cu ta un tipo 
di review pa loke ta trata nos leynan, con ta preveni y combati labamento 



di placa ilicito. 

Cu e ley aki por haya un mihor control riba loke ta trata e tematico di 
gaming, weganan di suerte cu tin un aspecto cu un persona ta participa 
na dje pa gana un premio of casino. E ley actualmente ta den concepto for 
di 2009 y awor ta bay trata e ley. 

Dor cu ta bay trata e ley aki a crea e impresion eroneo cu esnan cu ta 
traha na Casino Wezen, lo wordo afecta. 

Minister Bikker a garantisa, cu tur hende nan cupo di trabou ta garan- 
tisa y den cuadro di e ley aki, diahuebs tin un reunion cu tur hende cu ta 
traha na Casino Wezen pa sigur nan cu nan trabou ta sigura. 


Awe Corte di Prome Instancia tin e.o. pa trata 

Caso di menaza cu morto y traficacion di hende 


Horario 

Sospechoso 

Acto Castigabel 

08.30 

M.M.W. 

G.L.L. 

W. y L. ta wordo acusa di maltrato riba 21 di maart 2018. 

09.00 

A.A.S. 

S. ta wordo acusa di posesion di hennep riba 19 di 
september 2019. 

09.30 

S.S.K. 

K. ta wordo acusa di a maltrata un persona riba 28 di 
november 2018 y di a menaze cu morto, dor di bise 
(entre otro); “Mi ta bay mata bo, pasobra niun hende ta 
keda cu bo” y “Ora mi sali bora, mi ta bore”. 

10.00 

R.E.R. 

R. ta wordo acusa, conhuntamente cu un otro of otronan, 
kiebro y ladronicia den un auto di piezanan y stulnan y 
radiador riba 26 di oktober 2018. 

10.30 

J.C.R. 

R. ta wordo acusa di mensensmokkel den e periodo 
di prome di mei 2016 te 21 di juli 2017, dor di huur 
appartement na 41 persona indocumenta durante e 
periodo menciona. 

11.00 

R.E.R. 

R. ta wordo acusa di a insulta un y/of dos polis riba 22 di 
januari 2019 y di a huur parasol riba beach sin permiso 
riba 21 y 22 di januari 2019 y di a stroba pasahe liber 
riba beach riba e dianan aki. 

11.30 

L.R.F.D’A. 

F.D’A. ta wordo acusa di desfalco den relacion di trabao 
den e periodo di prome di januari 2016 te 22 di mei 2017. 

11.50 

A.O.F. 

F. ta wordo acusa di a menaza un y/of dos persona cu 
morto riba 3 di juni 2017. 



WITH SPANISH SUBTITLES 


WITH DUTCH SUBTITLES 


WITH SPANISH SUBTITLES 


THE MAGIC OF THE MOVIES 
ON YOUR MOBILE DEVICE 


OPENING NOVEMBER 14: 

CHARLIE'S ANGELS, LAST CHRISTMAS, FORD V. FERRARI 


S ^Canbbean 

B Cinem as 

Años. Years. Années 


Q VIP At Paseo O Palm Beach 
Herencia Plaza Mall 

582-3693 586.0074 

caribbeancinemas.com 
R3 Caribbean Cinemas Aruba 


MORE VARIETY IN PROGRAMMING AND SHOWTIMES NOW WITH 14 SCREENS 

_ NOVEMBER 7-13 

MAIVOJV . 

PBP SATURDAY, NOVEMBER 9, 1:OOPM MUEá C 


cinemats- 1 ; 


EWAN MCGREGOR | REBECCA FERGUSON 

DOCTOR 

SLEEP 


Q 


MON-FRI 8:20 
SAT-SUN 1:50 | 5:051 8:20 


vi'f’ 


m 


MON-FRI 5:50 
SAT-SUN 2:40 


\ 'iT’ 


5:50 I 9:00 


W cXc 


MON-FRI 4:30 7:20 
SAT-SUN 1:20 4:30 I 7:20 


ED SKREIN | PATRICK WILSON 


MIDWAY 


MON-FRI 8:00 


SAT-SUN 2:00 | 5:00 | 8:00 


JOHN CENA | KEEGAN-MICHAEL KEY 


PLAYING with FIRE 

© M0N-FRI 6:1018:30 
SAT-SUN 3:50 6:10 I 8:30 


© M0N-FRI 4:45 7:00 9:15 

CAT.ÇIIM 9-9n A-AS 7-nn 


SAT-SUN 2:30 4:45 7:00 | 9:15 


m 


w 


8:45 


mT’ 


OSCAR ISAAC | CHARLIZE THERON 


JOKER 


LINDA HAMILTON | ARNOLD SCHWARZENEGGER 

TERMIMXTOR 


M0N-FRI 5:50 
SAT-SUN 3:00 

| 8:40 

| 5:50 | 8:40 

M0N-THU 5:05 

7:50 

FRI 5:05 

7:50 

10:35 

SAT 2:20 

5:05 

7:50 110:35 

SUN 2:20 

5:05 

7:50 


@) M0N-SUN 9:20 


ANGELINA JOLIE | ELLE FANNING 

w 

MiTLEFICEriT 

MTSTRESS O F EVIL 

WITH SPANISH SUBTITLES 

O M0N-FRI 6:00 | 8:45 
SAT-SUN 3:20 16:0 


M0N-FRI 4:00 
SAT-SUN 1:20 


6:40 

4:00 | 6:40 


M0N-THU 5:15 


FRI 5:15 
SAT 2:40 
SUN 2:40 


7:50 

5:15 

5:15 


7:50 

10:25 

7:50110:25 
7:50 


WITH SPANISH SUBTITLES [PG] 

, M0N-FRI 5:00 | 7:10 
1 SAT-SUN 2:5015:001 7:10 


EUZABETH LAIL | ANNE WINTERS 

COUNTDOWN 

|PG- 13 l 

O M0N-FRI 7:0519:10 

SAT-SUN 2:5515:0017:0519:10 


JOAQUIN PHOENIX | ROBERT DE NIRO 


WITH SPANISH SUBTITLES [S] 

M0N-SUN 9:25 

Homber obsesiona a secuestra 
yiu muher di comerciante 

E siman aki Polis a detene un homber di na- 
cionalidad Venezolano relaciona cu un caso 
di secuestro y menasa cu arma di candela. 
Ta un caso serio, den cual a yega na cas di 
doñonan di Artphoto na Jaburibari y se- 
cuestra e yiu muher, menas’e cu un pistool 
y hib’e un machin di ATM p’e lanta placa 
p’e homber. Polis a start cu un investiga- 
cion mesora y dialuna tempran a detene e 
homber, p’e duna cuenta pa su acto. 

Di acuerdo cu nos fuentenan di 240ra.com, 
ta trata aki di un relacion amoroso cu a bay 
robes. Na dado momento e mucha muher no 
tabata kier tin nada mas cu e homber y a 
bay Hulanda pa un tempo. 

Esaki pa motibo cu el a bira victima di stalk- 
ing. Pero, e homber no a “give up” y ora cu 
e mucha muher a regresa, e homber a logra 
penetra den su kamber di apartamento den 
cura di cas di su mayornan y menas’e cu un 
arma cu e lo mat’e. 

Bou di e menasa aki mes a hiba e mucha 
muher pa lanta un suma di placa na ATM. 
Di eynan el a bati alarma mesora y a start 
un investigacion cu a culmina den deten- 
cion di e sospechoso. Kico t’e motivacion di e 
homber pa tuma e paso aki no ta conoci. Ta 
mustrando un caso di jaloezie, pero e hecho 
cu ta uzando arma di candela, menasa y so- 
borno, ta haci e caso aki penalmente serio y 
cu tur e consecuencia di ley p’e homber ob- 
sesiona tras di su ex pareha. 



Ministro di Husticiata anuncia cu entrante 8 november 2019 
segun Ley di Molestia, durante 30 dia lo tin oportunidad pa un y 
tur tumaconocementona Departamento di Legislacion y Asunto 
Huridico, Schotlandstraat 53 di un peticion y anexo cu a ser haci 
pa instalacion di gas dilOO Lbs na Bucurui z/n le afd. Sectie 
L, nummer 26 (naastBucurui 77-B). Durante dicho periodo aki 
tur hende por expresa por escrito nanobheccion contra duna- 
mento di e permiso menciona, dirigina e Ministro di Husticia, via 
director di Departamento di Legislacion y Asunto Huridico, 
Schotlandstraat 53. 


Gobernador Alfonso 
Boekhoudt hunto cu 
Minister Ruiz-Maduro 
a efectua re-apertura 
di Museo Archeologico 
Nacional di Aruba 



FOR di momento cu Minister Ruiz-Maduro a asumi e tarea di 
Minister di Cultura, un di su metanan tabata pa habri Museo 
Arkeologico Nacional di Aruba (MANA) bek, ya cu e ta nos heren- 
cia cultural arkeologico. 

Durante di ceremonia den un ambiente indigena a haci e reaper- 
tura MANA. E atardi a inicia cu Director interino, sr. Pancho Geer- 
man cu a hiba palabra. 

Despues a continua cu Teatro Experimental Contemporaneo Aru- 
ba di Departamento di Cultura Aruba cu a presenta e ‘Perfomance’ 
Teatral titula: ‘Re- Descubri... Un Re-encuentro cu nos mes y cu 
nos naturalesa’ bou di direccion di Fatme Rigaud y Jhon Freddy T. 
Montoya. Nan a wordo acompaña cu: Musica: Jair Britten. 

E actornan tabata Alex Berkley, Amanda Britten, Cayan Faraup y 
alumnonan di Maria College Mavo. 

Minister di Cultura sra. Xiomara Ruiz-Maduro den un discurso a 
relata e historia di desaroyo arkeologico na Aruba. Tambe a anun- 
cia cu ta trahando riba un fundacion autonomo pa MANA. Alabes 
e mandatario a informa cu pronto Aruba tin un Maneho di Museo. 


Sigui na pagina 11 > 

E acto di reapertura a ser efectua pa 
Gobernador, sr. Alfonso Boekhoudt 
hunto cu Minister di Cultura, Xio- 
mara Ruiz-Maduro y asisti pa Di- 
rector interion di MANA, sr Pancho 
Geerman. Specialmente p’e reaper- 
tura di e exposicion permanente aki 
a traha un bebida alcoholico traha 
di dader ‘Daçato’ inspira pa nos an- 
tepasado indigena. 

E nomber Daçato’ ta un combi- 
nacion di e palabranan Caiquetio 
‘Dato’ p’e dader y ‘Maçato’ pa un be- 
bida alcoholico. 

Na Aruba tin hopi tradicion y un 
di nan ta pa ‘basha betro p’e spiri- 
to’. Durante e acto di re-apertura 
a honra e spirito di nos antepasa- 
donan na momento cu nos Gober- 
nador sr. Alfonso Boekhoudt hunto 
cu Minister di Cultura sra. Xiomara 
Ruiz-Maduro a basha e “Daçato’ cu 
tabata den un calbas p’e spiritonan 
di noa antepasadonan y asina sim- 
bolicamente haci e re-apertura di 
e exposicion permanente di Museo 
Arkeologico Nacional di Aruba. 


Despues arkeologo sr. Raymun- 
do Dijkhoff a duna un guia den e 
sala di exposicion permanente na 
Gobernador sr. Alfonso Boekhoudt, 
Minister Presidente, sra Eveline 
Wever-Croes, Minister di Cultura 
sra Xiomara Ruiz-Maduro hunto cu 
otro Ministernan y miembronan di 
Parlamento di Aruba cu tabata pre- 
sente. 

Invitadonan tambe por a haña un 
guia dor di MANA, mientras por a 
disfruta di un bunita cancion di e 
hobencita Amanda Perla. 

Despues a sigui un rato ameno cu 
musica harpa di sr. Edgard Kelk- 
boom, guitarista Ryan Maduro y 
musica indigena di Jair Britten. 

Minister di Cultura ta yama un 
danki special na Tourism Prod- 
uct Enhancement Fund (TPEF) 
pa nan contribucion pa por a haci 
MANA operacional atrobe y ta in- 
vita pueblo henter y turistanan pa 
haci MANA un bishita. 

Studicmtencm di EPB a bishita 
Amsterdam Manor Beach Resort 

SIMAN pasa, riba e dianan 28 y 29 di october di 2019, 
Amsterdam Manor Beach Resort a ricibi e studiantenan di 
EPB Hato y San Nicolas hunto cu nan mentornan, p’asina 
haya un rond leiding y orientacion tocante e diferente de- 
partamento den e propiedad. 

Esaki ta un iniciativa di ATSA (Aruba Time Share As- 
sociation) cu ta tumando lugar anualmente pa varios aña 
caba y unda cu e obhetivo principal ta pa laga e studian- 
tenan aprecia e industria turistico; e diferente ramonan 
di studio cu ta contribui n’e operación di un hotel, y asina 
stimula nan interes pa nan tambe por forma parti di e 
crecemento di turismo di Aruba. 

Amsterdam Manor Beach Resort ta un hotel cu ta con- 
tribui constantemente cu e sector di educacion di Aruba, 
y ta kere fielmente cu ora nos inverti den educacion, nos 
no mester enfoca unicamente riba recursonan económico, 
sino tambe den e recursonan social (capital humano). 
Esaki ta duna e studiantenan e oportunidad di por wak di 
cerca con un hotel ta opera y nan por haya un mihor bista 
di e industria, p’asina eventualmente ora cu nan mester 
tuma decisionnan di ki rumbo nan kier bay den bida, nan 
por haci esaki cu un base solido y bon informa di kico e 
industria di turismo ta ofrecenan. 

Meta principal di prome Immerse Innovation Week 

Ta pa stimula y celebra y 'mainstream 
innovacion, p'asina aki contribui na 
diversificacion y indusion di nos economia, 

y eleva e calidad di bida pa un y tur 



"'mwrmf 


DURANTE henter e siman cu a pasa, 
Futura, Aruba su Lab di Innovacion, hunto 
cu stakeholders clave na Aruba a lansa e 
prome edicion di ‘Immerse Innovation 
Week’. E prome edicion aki tabata un 
colaboracion entre varios organisacion 
na Aruba, creando un calendar di evento 
nacional. 

Durante full e siman sector priva, 
NGOs, sector publico, entrepreneurs y 
inversionistanan, a bin hunto y a organisa/ 
host diferente reunion y workshops 
riba diferente topico den e area di 
innovacion, creatividad, y sostenibilidad. 

E ‘Immerse Innovation Week’ tabata e 
prome siman di e magnitud aki na Aruba, 
unda cu mas di 25 partners a bin hunto, pa 
organisa mas cu 40 diferente workshop, 
charla, evento, of reunion riba e topiconan 
menciona. Partnersnan envolvi a varia di 
companianan of organisacionnan grandi 
ya estableci, te cu diferente start-ups y 
entrepreneurs. 

Partnersnan cu a haci e siman aki posibel 
ta e.o.: Futura, ATECH Conference, 
Banco Central di Aruba, Aruba Island 
Takeover, Aruba Tourism Authority, Aruba 
Airport Authority, Gamma IT Solutions, 
Aruba Trading Company, Bucuti & Tara 
Beach Resort, Deloitte Dutch Caribbean, 
ArubaBank, Elite Productions, EduMax 
Training & Consultancy, DOC Opleidingen, 
Setar NV, SKOA, Makerpedia, ACE 
Firm Engineering, Wolff Co. Studio, 


BAZ-RRR Galleria, Total Services, 
Mastercard, SwingMastersz y mas! 

Meta principal di e prome Immerse 
Innovation Week aki ta pa stimula y celebra 
y ‘mainstream’ innovacion, p’asina aki 
contribui na diversificacion y inclusion di 
nos economia, y eleva e calidad di bida pa 
un y tur. 

INICIATIVANAN LANSA DURANTE 
IMMERSE INNOVATION WEEK 

SUPERNOVA - un ‘pop-up’ studio 
experimental pa mucha muher, y 
muhernan di tur edad, pa reuni y comparti 
idea, inspira otro y siña habilidadnan 
nobo. SUPERNOVA a wordo lansa oficial 
diamars siman pasa dia 29 di october 
specificamente pa mucha muheman di 
12 pa 15 aña, y p’e prome actividad aki e 
topico tabata STEM (Science, Technology, 
Engineering, Math). 

Nos por a conta cu presencia di mas cu 45 
mucha muher studiante, y tambe varios 
muher profesional den e area di STEM na 
Aruba. 

Durante e sesion aki a sosode tambe ‘Future 
Mapping’ unda cu e mucha muheman, 
por medio di STEM, a brainstorm riba 
ideanan pa resolve diferente retonan 
global existente den cuadro di e SDGs. 

FUTURA CAFE - e concepto nobo y 
unico aki a wordo lansa durante Immerse 


Innovation Week tambe riba diamars dia 
29 di october. E ‘pop-up’ creativo aki ta 
den curason di nos centro di ciudad, ta 
fungi como un espacio pa reunionnan, 
workshops, brainstorm sessions, y tambe 
tin espacio pa studiantenan y ‘life-long 
learners’. 

Durante e siman di Immerse Innovation 
Week completo nos por a conta cu 
workshops di Deloitte, EduMax, Mid 
Flight, Amba Tourism Authority, Gamma 
IT Solutions, Elite Productions, y Aruba 
Island Takeover den Futura Café. Futura 
Café ta situa den Caya G.F. Betico Croes 
16-18 na e di dos piso (ex Access Art 
Gallery) y ta habri pa publico tur siman 
di diahuebs pa diasabra entre 4:30PM y 
11:00PM te cu fin di aña! 

Pasa bishita Futura Café unda cu ideanan 
creativo por wordo cultiva y treci na bida, 
y tambe pa pasa unrato ameno disfrutando 
di nos caya grandi cu delicioso snacks y 
bebida. 

Durante e ‘Immerse Innovation Week’ riba 
diamars dia 29 di october tambe a lansa 
‘SPACES’. SPACES tabrinda e comunidad 
local, y bishitantenan un experiencia nobo 
unda cu ideanan cu ta formando nos futuro, 
ta ilustra den un manera innovativo y 
creativo. Esaki ta pa trese conscientisacion 
riba causanan importante identifica dor 
di Nacionnan Uni y e 2030 Sustainable 
Development Goals (SDGs) incluyendo 
Cambio di Clima, Turismo Sostenibel, y 
Igualdad di Genero. 

SPACES lo ta habri pa publico te cu fin 
di aña, riba diahuebs, diabiema, y diasabra 
entre 3:00PM y 7PM y ta situa den Cay a G.F. 
Betico Croes 16-18 na e piso abou. SPACES 
ta un ‘must see’ den nos centro di ciudad/ 

Cyber School - CBA - Como partner den 
Immerse Innovation Week, Banco Central 
di Aruba a organisa su conferencia anual di 
innovacion cu e topico: Economia Circular, 
a ilustra tambe un concepto bunita y unico 
den SPACES. 

Banda di esakinan, Banco Central di 
Amba a lansa un iniciativa nobo tambe 
yama: ‘Cyber School’ cu tin e meta pa 
educa muchanan, maestro/maestranan, 
y mayoman, riba e topico di ‘Cyber 
Security’. ‘Cybersecurity’ ta sigur un 
topico sumamente importante den e epoca 
aki. Pronto lo scucha mas di e proyecto 
sumamente interesentae, y importante aki! 

Kiwanis Club of Young Professionals Aruba 

A instala su directiva nobo pa 
Aña Kiwanistico 2019-2020 




DURANTE un anochi ameno cu e tema di aviacion Kiwanis 
Club of Young Professionals Aruba (KYPA) a instala su direc- 
tiva nobo p’e Aña Kiwanistico 2019-2020. Esaki a tuma lugar 
n’e prestigioso hotel Hyatt Place Aruba Airport. Un y tur a sa 
di gosa di un anochi relajante y anima. 

Den e “Board of Directors” nobo a keda instala como “Director 
of Education”: Karem Rasmijn kende lo ta encarga pa educa e 
miembronan mas over di Kiwanis y otro tema nan di interes. 
Como “Director of Fundraising” a keda instala: Joanne Chris- 
tiaans kende lo tin e tarea pa organisa evento nan pa genera 
fondo p’asina e club por sigui duna bek na comunidad. 
Tambe ta forma parti di e board como “Director of Public Re- 
lations”: Nylamee Wanga kende ta encarga pa duna cualkier 
informacion n’e publico en general tocante KYPA. 

Roel Gomez a keda instala como “Director of Youth & Com- 
munity”, cu t’e comision encarga cu realisacion di proyectonan 
pa nos comunidad. 

Y como “Director of Recruitment & Retention” a keda instala: 
Jolitza Limonier, kende ta encarga cu e parti di miembronan 
nobo y organisa eventonan social p’e miembronan existente. 





Locual ta wordo yama “Board of Officers” a keda instala como 
Presidente saliente, Sherellise Ras. Como Vice Presidente y 
tambe Tesorero a keda instala Maurits Ras. Como “President 
elect” y Secretaria a keda instala Ilién Hernandez y por ul- 
timo como Presidente e aña aki a toca turno pa instala Lativa 
Maduro. 

Durante e mesun anochi aki, Presidente saliente Sherellise 
Ras a duna su aprecio n’e board cu a dune respaldo durante 
e Aña Kiwanistico 2018-2019. Un aprecio tambe a bay na 
miembronan cu a destaca y aki a reconoce Lidia da Silva como 
Rookie of the Year. Kiwanian of the Year a keda den persona 
di Carl Quant kende a haci su maximo esfuerso durante ul- 
timo aña, principalmente cu e parti di fundraising. Tambe 
riba e anochi aki a yama bon bini na un miembro nobo n’e 
famia di KYPA cu a wordo instala oficialmente Reyna Abreu. 

Directiva di KYPA pa aña 2019-2020 hunto cu tur e miem- 
bronan ta cla pa sigui yuda nos comunidad di Aruba en espe- 
cial nos muchanan, manera cu KYPA a bin ta haci pa varios 
aña caba. 

Durante di dos 'German Energy conference', Prome Minister Evelyn Wever Croes a bisa 


Hunto cu stakeholders, Gobierno ta trahando pa 
desaroya e vision y maneho nobo di energic 




DIAMARS mainta Prome Minister 
Evelyn Wever-Croes tabatin e hon- 
or di habri e di dos German Energy 
Conference cu un discurso enfati- 
sando loke Gobierno di Aruba ta ha- 
ciendo riba e tereno di energia. 
Gobierno aña pasa a wordo acerca 
pa Camara di Comercio di Alema- 
nia cu e peticion pa organisa un 
mision comercial na Aruba riba e 
tereno di energia. Esaki ta di dos 
aña consecutivo cu nan ta bin cu 
un grupo grandi di inversionista cu 
interes den Aruba na unda cu nan 
por a intercambia cu nos inversioni- 
stanan local. 

Mas di 100 persona a asisti n’e con- 
ferencia aki cu ta brinda oportuni- 
dad nobo pa Aruba riba tereno di 
economia y di energia. 

Gobierno di Aruba ta trahando es- 
trechamente cu stakeholders di sec- 
tor publico pa defini metanan nobo 
di energia. Recientemente, tabatin 
un Cumbre di Energia. 

Meta principal di e cumbre aki ta- 
bata pa discuti e metanan nobo di 
energia pa Aruba. Gobierno desde 
cu el a sinta, a cuminsa recalibra su 
vision di energia. Hopi liher a resul- 
ta cu e vision pa Aruba bira 100% 


independiente di fosil fuels no ta- 
bata wordo carga pa tur stakehold- 
ers, y tampoco tabata realistico n’e 
momento. 

Gobierno a haci un peticion na tur 
stakeholders pa alinea nan vision 
cu metanan cla, cu ta cumpli mas 
tanto posibel cu palabracionnan 
internacional, pero cu ta principal- 
mente realistico y pagable p’e com- 
panianan, pa Gobierno y pa pueblo 
di Aruba. 

Cu esaki tambe Aruba lo ta den me- 
sun liña cu e Metanan (Mundial) pa 
Desaroyo Sostenibel, e asina yama 
“Sustainable Development Goals 
(SDG’s)” di Nacionnan Uni. 

Mas ainda, n’e reciente Asamblea 
General di Nacionnan Uni e topico 
di Cambio di Clima tabata na top 
di e agenda. Un cantidad di pais a 
compromete nan mes pa yuda com- 
bati cambio di clima dor di reduci 
nan emisionnan. Aruba tambe tin 
intencion di bay compromete su mes 
na metanan realistico. Sector di en- 
ergia ta importante, no solamente 
pa motibo di sostenibilidad, pero pa- 
sobra e ta afecta henter nos pais. 


Entre otro sector di energia ta im- 
pacta habilidad di nos hendenan 
pa por paga necesidadnan basico 
manera awa y coriente. 

Sector di energia ta afecta nos eco- 
nomia den su totalidad — e tin un 
impacto macro economico; riba in- 
flacion, balansa di pago y reserva di 
devisas. 

Y sector di energia ta afecta nos me- 
dio ambiente y e tin impacto riba 
cambio di clima. Tur esaki lo tuma 
den consideracion pa desaroya e vi- 
sion y maneho nobo di energia. 

“Hunto cu stakeholders, Gobierno 
ta trahando pa desaroya e plannan 
nobo cu e obhetivo pa publica e vi- 
sion y metanan di Gobierno na final 
di e aña aki y presenta e vision nobo 
di energia na Parlamento y na co- 
munidad. 

Nos maneho di energia ta experi- 
mentado un reforma fundamental 
y nos sistema di energia lo ta mara 
na inovacion. Nos ta comprometi 
pa haci nos parti, awor comunidad 
internacional mester haci su par- 
ti”, Prome Minister Evelyn Wever- 
Croes a duna di conoce. 

Parlamentario Robert Candelaria (AVP) 

No por caba di compronde con 
Aruba a cumpra 15 bus nobo cu 
ainda no ta subi caminda 



TA suma grandi cu e compania na- 
cional di transporte a saca pa reno- 
ba su flota. Despues cu e busnan a 
yega Aruba den luna di augustus, 
nan no a conoce careteranan di Aru- 
ba ainda. 

E Parlamentario di fraccion di AVP, 
Robert Candelaria den Parlamento 
a menciona con den oposicion e ac- 
tual Minister di Transporte a cues- 
tiona maneho di transporte y e pro- 
cedura pa compranan di bus. 

“Lo bo a pensa cu awor cu e ta Min- 
ister e lo haci diferente di e proce- 
duranan cu el a cuestiona. Pero el 
a haci pio. Ta un gran cantidad di 
bus cu a wordo cumpra pero tur ta 
para. Nos a compronde cu tin algun 
aspecto tecnico cu ta haci cu e bus- 
nan aki no por wordo uza. P’esey 
ta oportuno pa haci algun pregun- 
ta riba e asunto aki,” Candelaria a 
bisa den un declaracion. 
Contestando e preguntanan, segun 
Candelaria, e Minister por trece 
claridad riba henter e misterio rond 
di e busnan cumpra cu no tin fin pa 
subi caminda. 


Ademas di preguntanan general di 
e vehiculonan mes, e Parlamentario 
tabata kier sa si e compra a tuma 
lugar via di un destaho publico, cu- 
anto compania a participa y cual ta- 
bata e ganador. 

E ta puntra of cuestiona si e grupo 
cu a biaha te cu Brasil no a consta- 
ta cu e busnan aki tin un problema 
tecnico, y soluciona esaki prome cu 
nan yega Aruba. 

Tambe Candelaria ta haya straño 
cu ta cumpra bus, cu no por uza nan 
si e airco daña ya cu nan no tin ben- 
tana. 

“E ta manera cu mester bay na cu- 
alkier tienda di airco y cumpra al- 
gun unidad di bentana y pega nan 
na e bus.” 

Candelaria a bisa di no por compro- 
nde cu erornan di e tipo aki ta tuma 
lugar cu placa di pueblo y siendo cu 
e por a consulta cu tecniconan pro- 
fesional cu Arubus ta dispone di dje. 

E siguiente preguntanan di e Parla- 
mentario ta con ta bay drecha nan, 
cuanto e lo dura, cuanto e ta costa y 
ken ta bay paga p’esaki. Pueblo tin 
derecho pa haya contesta y nan ta 
spera di haya contesta por escrito 
for di e Minister. 

“Ami ta representando pueblo, mi ta 
haci pregunta den nomber di pueb- 
lo, pasobra ta hopi placa tin envolvi, 
hopi bus tin para keto y e servicio di 
e forma ey no ta optimal,” e politico 
di AVP a bisa. 


E1 a recorda tambe cu e mandatario 
a bisa cu e busnan aki ta costa casi 
75 mil dolar mas barata cu esnan 
cumpra anteriormente. 

“E 75 dolarnan ey ta para bunita, 
cada un banda di otro, den garashi 
di Arubus. Y ainda nos no sa cuanto 
nan a costa ni pa sa cuanto ta bay 
costa pa drecha nan. 

“P’esey a pidi pa duna nos un com- 
paracion entre e dos ultimo com- 
pranan.” Tambe Candelaria ta pun- 
tra dicon no ta bay mira pa cumpra 
e busnan cu si a resulta bon. Of ki- 
sas, e ta bisa, cumpra menos bus pa 
testnan y mira con nan ta funciona 
aki na Aruba, prome cu cumpra un 
cantidad grandi asina. 

Y pa colmo, cu bentana chikito cu 
no ta permiti fluho di biento. Dor di 
biaha cu un grupo di persona yen di 
fanfaria, awe e placa gasta ta drumi 
den garashi pasobra Arubus no por 
haci uzo di nan debi na decision 
robes. 

Principalmente e procedura hiba, si 
tabatin destaho, ta importante pa 
demostra cu tabatin transparencia 
real y pa haya sa kende ta bay carga 
cu e gastonan di drecha e sistema di 
airco. 

“Ken ta para responsabel p’e deci- 
sion robes den compra di e busnan 
aki y kier contesta mas liher posi- 
bel”, Robert Candelaria a conclui. 

Parlamentario Jennifer Arends-Reyes (AVP): 

Gobierno di MEP-POR-RED no ta dunando 
balor y respet na maestronan na Aruba 



SRA. Jennifer Arends-Reyes por a 
wak y scucha maestronan pa basta 
tempo caba ta manda carta y ta vo- 
cifera nan preocupacionan na Gobier- 
no. Tin desaroyo nobo, pero cada biaha 
e desaroyonan aki no ta na beneficio 
di maestronan. Mas nan ta wordo per- 
hudica, mas nan ta wordo intimida di 
tur skina directo y indirecto via me- 
dio social y prensa y asina nan no ta 
sinti nan mes comfortabel ni liber pa 
expresa nan mes. 

Esey t’e realidad cu nos ta bibando 
aden na 2019, duna tur cu kier ex- 
presa nan mes e espacio pa haci’e. 
Despues cu fraccion di AVP a pidi un 
reunion publico na varios ocasion, ai- 
nda e maestronan ta wardando p’e 
reunion wordo yama. Tabatin varios 
manifestiacion exigiendo pa pone mas 
atencion riba e condicionnan y trabou 
mes di maestro cu ta exigi atencion. 
Cu tur respet pa tur dia di estudio pa 
maestro, inovacion ta bon den ense- 
ñansa, pero corda cu maestronan t’e 
curason di enseñansa si no percura pa 


scucha nan y tuma nan na serio no lo 
tin ni begeleider manera cu e Minister 
su vision ta p’e tarea di maestronan 
den enseñansa den futuro sercano, se- 
gun Jennifer Arends-Reyes. 

Na momento cu un grupo di maestro a 
forma y pidi pa atencion pa seguridad 
y a sinta cu Gobierno riba e tematica 
aki te ainda no a logra yega na solu- 
cion duradero. Ora cu maestronan a 
pidi atencion p’e presion di trabou, 
nan a bisa nan pasa via dokter di cas 
pa wordo verwezen pa un psychologo 
caminda antes tabatin un profesional 
special pa atende maestronan a base 
anonimo, asina Teacher’s Care a pasa 
pa pasado. 

Cartanan di inquietud di maestronan 
a yega Parlamento y Gobierno, Min- 
ister Rudy Lampe a contesta dor di 
splica su maneho y su punto di bista. 

Lo tabata bon pa wak e inquietudnan 
mas di serca pa wak unda ta raiz di 
e problemanan cu den practica y bi- 
sta di maestronan no ta bay bon. Go- 
bierno te ainda ta debe un grupo di 
maestro oranan cu nan a traha desde 
cu scol a habri y no a wordo paga p’e, 
cu ta algo cu ningun otro dienst no lo 
acepta pa traha sin pago. 

E balor di salud y vitalidad di nos 
maestronan ta importante enbes di 
re-enforsa Human Resource y Teach- 
er’s Care pa guia y yuda ta mira con 
liher por get rid di maestronan cu ex- 
periencia. 

Pa corta gasto maestronan cu contract 
no sa si nan trabou lo continua. Si 
hasta na Hulanda falta maestro, ta di 
unda lo kier haña maestro? Un punto 
sigur tambe cu ta bon pa menciona t’e 
parti di ‘equal work is equal pay’ pa 


profesionalnan cu no a studia peda- 
gogia pa duna les, mester tin cautela 
cu e pensamento y maneho aki pa tur 
vak mirando cu a uza esaki pa Avond 
Onderwijs, pero no por hala maestro- 
nan un banda manera cu a sosode 
luna pasa na enseñansa anochi. 

E sindicatonan SIMAR y SEPPA a uni 
huntu cu otro sindicatonan pa habri e 
discusion di indexering, mirando cu 
desde 2014 pa 2017 Aruba no tabatin 
un aumento den costo di bida y den 
un tempo cortico awor Aruba a conoce 
un aumento di mas cu 5% di inflacion. 
Despues di a rechasa e proposicion 
di Gobierno no a tende nada mas di e 
negociacionnan siendo cu por a tuma 
nota cu otro Ministerio si a yama nan 
sindicatonan concerni pa nan dien- 
sten y enseñansa atrobe a keda atras. 
Mescos cu tin otro Ministerionan cu 
si ta buscando fondo y permiso pa in- 
verti den infrastructura, enseñansa y 
maestronan no ta hañando e balor y 
respet cu nan merece. 

Ta dicon tin un presion asina grandi 
pa continua corta den enseñansa? Si 
kier corta den presupuesto mas cu 12 
miyon na extra uur pa docentenan y 
tin plan serio pa scapa mas cu 30 mi- 
yon pa ningun mucha na Aruba mag 
keda sinta mas, implementa den un 
solo biaha y no den pilot ni fase, ta al- 
gun di e temanan cu tin maestronan 
hopi preocupa y cu ta exigi mas clari- 
dad riba nan. 

Mientras Hulanda ta inverti den ense- 
ñansa ta tristo pa wak cu na Aruba ta 
sigui corta den enseñansa sin piedad, 
sin corda cu e daño na nos comunidad 
ta despues nos lo wak e resultado, se- 
gun Parlamentario di AVP, Jennifer 
Arends Reyes. 














18 


AWEMainta 


Diahuebs, 7 November 2019 






F 



fj 




i 


J 

/ 



DIARANSON madruga Polis a bay den 
J.G.Emanstraat unda un auto lo a acciden- 
ta. Na yegada Polisnan a topa cu un Chev- 
rolet Aveo color shinishi, esaki tabata para 
mey-mey di caminda. 

Nan a nota cu e auto lo a dal contra e pal’i 
luz su dilanti. 

Pa loke t’e chauffeur e tabata burachi y casi 
no tabata sa mes kico ta pasando. E1 a wor- 
do deteni mesora y hiba warda. 

Elmar a wordo notifica pa controla e pal’i 
luz cu a sufri daño. 

Wrong place wrong time a detene 
homber busca pa husticia 

DIAMARS anochi patruya di Polis di 
Playa a para na un supermarket situa na 
Tanki Leendert, unda un agente a baha pa 
cumpra algo di bebe. 

Den e lugar un agente a mira un cabayero 
cu tin ordo di detencion pe. Mesora a acerke 
y a detene. 

Segun nos a compronde e persona aki ta uno 
cu ta wordo considera “peligroso”, y p’e mot- 
ibo aki un agente a controla e Nissan March 
cu e tabata aden. Pero no a haya nada ilegal 
den dje. 



Polis a bay cas di motocidista cu 
a dal contra auto den cura di skol 



DIAMARS mainta Polis a 
bay na altura di Macro Super- 
market na San Nicolas, unda 
un accidente di bromer lo a 
sosode. 

Na yegada di Polis a resulta cu 
ta un motociclista a dal contra 
un auto staciona den e cura di 
skol eybanda (Ibero American 
High School). Pero enbes di 
keda warda, el a bandona e si- 
tio. 

N’e sitio Polisnan a wordo in- 
forma cu ta un persona conoci 
di husticia, y dor di esaki Polis- 
nan tabata sa unda pa busca. 
Polisnan a bay su cas, pero e 
mes no tabatey. Parce cu e lo 
a dicidi pa bay Centro Medico 
dor cu e tabata herida. 

Su mama cu tabata na cas 
a coopera cu Polis y a laga- 
nan drenta. Polis a confisca e 
bromer y bisa e mama pa ora 
e yiu bin cas, e pasa Warda di 
Polis na Balashi. 

La Cabana Beach Resort cu almuerzo 

pa finalisa tercer kwartal 


COLEGA y miembronan di maneho a reuni na fi- 
nal di e tercer kwartal pa reparti premio, reconoci- 
endo e ganadornan di Associate of the Month pa juli, 
augustus y september, y e Supervisor como tambe 
Team of the Third Quarter 2019. 

Durante e celebracion a reconoce tambe e coleganan 
fiel cu a celebra nan lustro di 5, 10, 15, 20 y 25 aña 
di servicio n’e hotel, durante e mesun periodo. 

E premionan a tuma lugar durante e campaña an- 
ual ‘T00+ Days of Hospitality”, diseña pa refresca 
e compromiso di e team pa presta servicio excep- 
cional, y un promesa sincero pa crea Vakantienan 
Memorabel pa tur guest di e resort. 

E nominadonan pa juli a inclui Dean Sandikrama, 
Kirk Lovelace y Lidnery Cruz. Brian Hassel a ricibi 
e honor di Associate of the Month pa juli. Nomina- 
donan pa luna di augustus a inclui Adilio Diaz y 
Linda Mitchell. Kevin Kock a keda eligi como As- 
sociate of the Month p’e luna ey. 

P’e tercer luna di e kwartal, september, Nelly Meza 
y Seferina Werleman tabata nomina y Catherine 
Martinez a keda honra cu e reconocemento mas hal- 
to como ganadora di e premio pa luna di september. 

Nominadonan pa Supervisor of the 3rd Quarter ta- 
bata Michael DaCosta y Roselyn Tabayan. E premio 
a keda den man di Enmanuel Antonio kende a ricibi 
e premio cu hopi orguyo. 

Finalmente, e hotel a reconoce e nominadonan pa 
Team of the 3rd Quarter, for di nominadonan Ac- 
counting Team, Loss Prevention Team, Bell Staff 
Team y Activities Team, e team di Activities a keda 
nombra como Team of the Third Quarter. 

Palabra di pabien ta bay na tur nominado y e gana- 
dornan pa ofrece servicio superior durante e tercer 
kwartal di 2019, y un elogio na tur esnan cu ta haci 
esfuerso diariamente pa crea vakantienan inolvida- 
bel pa cada guest cu nan trabou, dedicacion y pa- 
sion. 

Aruba Aloe ta uni un biaha mas cu Beach Tenni s 
Open pa un otro aña di sport y diverticion 


ARUBA Beach Tennis Open 2019 cu lo tuma lugar dia 
8 pa 17 di november ta den porta y Aruba Aloe un biaha 
mas ta contento di por colabora cu Beach Tennis Aruba pa 
yuda trece un evento exitoso cua pa prome biaha lo tuma 
lugar n’e beach nobo recien construi, Bushiri Beach. 

E competencia anual aki, cual ta trece competitornan di 
42 pais pa competi n’e costanan mundialmente famoso 
di Aruba, t’e evento deportivo di mas grandi di nos isla y 
ta brinda oportunidad p’e pueblo di Aruba ta parti di un 
evento internacional. 

Bishitantenan lo disfruta di entrada gratis, entreten- 
imiento gratis durante anochi, un atmosfera di fiesta y 
partidonan di beach tennis emocionante cu e muher atle- 
tanan di mundo. 

Dor di atrae asina hopi bishitante internacional, e Aruba 
Beach Tennis Open (ABTO) ta contribui significantemente 
na economia di Aruba y tin internacionalmente un balor 
di mercadeo halto, promoviendo nos isla cu beach, deporte 
y diverticion. Aruba Aloe ta aprecia e beneficionan grandi 
cu ABTO ta trece pa Aruba y ta orguyoso di por sostene e 
evento aki dor di ta encarga tambe cu e entretenimiento 
tur dia durante e oranan di anochi. 

Tur anochi, di 8 pa 17 di november, banda nan local y DJ’s 
lo pone ambiente riba e stage di Aruba Aloe entre 9:30 pm 
pa 11:30 pm cu entretenimiento di Honeypot, Le Groove, 
Alan Rockney, Nausicaa Sari (DJ Italiano), D’licious, TSU- 
NAMI, Party Time DJ Diablo y NUTZBEATZ. 



E protector solar aki tin diferente beneficio impresionante. 
E ta safe pa nos coralnan y ta ofrece un proteccion amplio 
contra di rayonan UVA y UVB cual ta yuda protehe e cu- 
ero di envehecimiento prematuro y tambe cancer di cuero. 
E ta hypoallergenico y tambe extremadamente water-re- 
sistent y ta contene hydratacion di 100% Aloe Vera Gel di 
nan mesun campo di Aloe. 

Aruba Aloe ta invita tur hungador y bishitantenan pa bin 
sera conoci cu nos formula di protector solar nobo durante 
e evento aki. 

E Marketing Manager di Aruba Aloe, Jessica Posner, ta 
conta: “Nos ta spera di ta un parti integral di Beach Ten- 
nis Open Aruba 2019 cu t’asina importante pa nos isla di 
un perspectiva economic, pero tambe di mercadeo. 

E team di Aruba Aloe ta invita tur hende pa bin disfruta di 
entretenimiento gratis tur anochi y tambe pa pasa bishita 
nos pop-up store di Aruba Aloe durante siman p’asina dis- 
fruta di nos 25% di descuento riba nos protector solar nobo 
of tambe e faboritonan di Aruba Aloe.” 


Motociclista deteni pa core scooter sin rijbewijs 



DIAMARS mainta un agente 
di Motor Unit a para un scooter 
pa haci un control, pero a resulta 
cu e motoclista no tabata tin ri- 
jbewijs. 

Manera ya ta conoci p’e motibo 
aki bo por wordo deteni y esaki a 
pasa tambe. 

E agente a keda n’e scooter po- 
siblemente p’e wordo hiba un 
Warda di Polis. 

Employee of the Last Quarter 
honra na Caribbean Palm Village 


E ceremonia di premiacion di 
cada kwartal ta un evento hopi 
anticipa na Caribbean Palm Vil- 
lage Resort, y pa tercer kwartal 
di 2019, el a keda atendi pa Gen- 
eral Manager interino Astrid 
Muller y su team ehecutivo. 

E ambiente tabata uno celebra- 
torio, como coleganan a ricibi elo- 
gio pa nan prestacion excepcional 
dentro di nan departamento y pa 
sobresali den nan trabou, cu tre- 
mendo storianan di ingenuidad y 
creatividad na pia di trabou. 

Nominadonan pa di tres kwartal 
2019 tabata Mislady Fingal, 
Activities; Janet Brinkmann, 
Housekeeping y Kenjah Howell, 
Front-Desk. 

Nan colega, y parti di team di 
housekeeping, Elsa Croes a sali e 
ganadora pa su dedicacion na su 
trabou y profesionalismo, ofreci- 
endo servicio cu un sonrisa pa 30 
aña caba! 

Esnan cu a obtene distincion pa 
sobresali den nan servicio e asi- 
na yama “Extra Miles”, Maria 
Jimenez, Housekeeping; Debo- 
rah Rasmijn, Reservation; Carlos 
Henao, Maintenance; Andreina 
Webb, Front-Desk y Rosalba 
Rasmijn, Accounting 
Manera ta custumber, e reunion 
tabata un plataforma pa educa- 
cion cu bishita di un orador bon 
informa di Mary Joan Founda- 
tion, elaborando riba e topico di 
Cancer na Pecho. 

ASU a tene su di 62 edicion di e ASU 
Olimpiada den Stadion Frans Figaroa 

RECIENTEMENTE Aruba Sport Unie 
a tene e Ceremonia di Apertura di e ASU 
Olimpiade 2019 den Centro Deportivo 
Frans Figaroa na Noord. Den presencia di 
e miembronan di e directiva, invitado, Fed- 
eracionnan Deportivo sin lubida e atleta 
y coachnan a habri e edicion 62 di e ASU 
Olimpiade. 

A hiba palabra n’e bunita ocasion aki, Pres- 
idente di ASU, sr. Gerald Franca unda el 
a recorda e 62 aña cu Aruba Sport Unie ta 
contribui n’e formacion di nos mucha y ho- 
bennan pa nan bira un bon cuidadano, tur 
esaki atrabes di deporte. Mester bisa cu e 
desfile di tur e deportenan tabata uno col- 
orido y bunita pa mira. Tur hende a haci 
nan maximo esfuerso pa presenta un buni- 
ta show di nan deporte p’e publico presente 
por mira. 

Stichting Sportsubsidie Aruba ta contento 
di por aporta y brinda e ayudo na Aruba 
Sport Unie conmemorando su di 62 aniver- 
sario di e ASU Olimpiada pa tur nan fed- 
eracionnan miembro. 



Curso "biba saludabel, come saludabel" 
na Centro di Bario Playa Pabao 


DIRECTIVA di Centro di Bario Playa Pabao y Chef 
Andrew ta invitabo pa participa na nan curso “biba 
saludabel, come saludabel”. 

E curso ta tuma lugar diasabra 9 di november na Cen- 
tro di Bario Playa Pabao y ta cuminsa mainta 10’or y 
ta termina pa 12’or. 

Durante e curso, cursistanan lo siña prepara cuminda 
vegetariano cu ta consisti di 4 entrada. 

Pa sigura bo participacion mester inscribi y haci e 
pago. Cuponan ta limita. 


Pa mas informacion por tuma contacto cu nos na tele- 
fon 583 7775/593 8470. Pues diasabra mainta nos ta 
topa nan Centro di Bario Playa Pabao. Bin cushina bo 
prome plato vegetariano y despues saboria un dushi 
plato cu bo mes a prepara. 


Mamta 

& 1oko 

Tel: 583-1400 FaK: 583-1444 

Federacion di Tennis di Mesa a tene su torneo di ranking 


E sistema di ranking ta uno hopi importante p’e Federa- 
cion di Tennis di Mesa, esta Aruba Table Tennis Associa- 
tion unda hungadornan tin cu lucha cada torneo pa keda 
halto den puntuacion y posicion p’asina e representacion 
den exterior por ta mas cu bisto na fabor di esnan cu ta so- 
bresali. 

Den e ultimo añanan por a ripara cu esaki a yuda masha 
hopi unda e atletanan ta haci nan maximo esfuerso pa man- 
tene of mehora nan nivel p’asina duna un mihor bataya na 
nan contrincantenan mas sercano pa a lo largo bira e num- 
ber uno den nan categoria. 

E competencia aki sin duda ta uno sano y e mayoria ta haya 
e oportunidad pa midi nan nivel den exterior esaki den tor- 
neonan renombra den region y continente. 

Aruba Table Tennis Association lo sigui haci su maximo es- 
fuerso pa cumpli cu nan atletanan organisando torneonan 
individual y team esaki tanto na Santa Cruz y San Nicolas. 

Den e resultado di ranking den luna di october nos tin den 
U13, na prome lugar Shaun Kock, na di dos lugar Quetin 
De Lisle, na di tres lugar Dylan Deleca, na di cuater lugar 
Brandon Deleca, na di cinco lugar, Ethan Fan y na di seis 
lugar Chase Fan. 

Pa loke t’e U-15 y Damas, nos ta haya na prome lugar, 
Josielienne Boekhoudt, na di dos lugar Ethan Fan, na di 
tres lugar Brandon de Leca y na di cuater lugar Shuan 
Kock. 

Den Damas nos tin na prome lugar, Soraya Solagnier, na di 
dos lugar Jayslin Geerman, na di tres lugar Miriala Lobo, 
na di cuater lugar Kaydee Gomes, na di cinco lugar nos tin 
Rosa Solagnier y na di seis lugar nos tin Rixnalda Besse- 
link. 

Pa loke t’e ranking den A y B klas aki nos ta haya na prome 
lugar Mario Lobo, na di dos lugar Andy Gomes, na di tres 
lugar Wing Chow Leong, na di cuater lugar Aldfred Leong. 

Den e categoria B-klas, nos tin na prome lugar Zhao Xie, na 
di dos lugar Sue Ann Leong, na di tres lugar Micheal Ling y 
na di cuater lugar nos ta haya Donald Yarzagaray. 
Stichting Sportsubsidie Aruba ta contento di por aporta y 
brinda e ayudo n’e Federacion di Aruba Table Tennis, cu 
tur luna ta organisa e torneo di ranking pa nan atletanan 
di tennis di mesa. 

ATALICIOUS ganador di prome siman di Quiznight 7 




Den 22 Gelato na Noord, a tuma lugar e di 
7 edicion di Quiznight di 2019. Tio George 
Winterdaal y Addonsito Croes a conduci e 
anochi cu a resulta den un quiz hopi com- 
petitivo. E grupo ganado a resulta ATALI- 
CIOUS cu t’e representantenan di ATA. 

Pa cortesia di Manrique Capriles nan a rici- 
bi nan boter di Pino Grigio. Na di dos lugar 
a keda GIRLS & G’ss. Otro siman diamars 
e quiz ta sigui y despues di 4 siman lo tin e 
grupo ganador absoluto di edicion 7 di Quiz- 
night. 

Exitoso encuentro di DEA 
tocante seguridad na scol 



RECIENTEMENTE Departamento di Enseñansa Aruba 
(DEA) a organisa varios encuentro cu diferente directiva di 
scol y otro instancianan di importancia cu ta traha cu mu- 
cha. Durante e encuentro aki a papia tocante varios topico 
importante di seguridad na scol, e.o. resultado di varios in- 
vestigacion cu DEA conhuntamente cu CBS (Centraal Bu- 
reau van Statistiek) a ehecuta den aña escolar 2017-2018 
na tur scol preparatorio y basico tocante seguridad na scol. 

META 

Meta di e encuentronan tabata pa presenta e resultado di 
dos investigacion cu a tuma lugar tocante seguridad na scol 
preparatorio y basico cu a wordo ehecuta bou di cabesante, 
maestro y personal na mei/juni 2018. Alabes pa informa 
tocante e investigacion bou di tur alumno di scol prepara- 
torio y basico cu lo tuma na di januari benidero. Tambe e 
encuentro tabatin como meta pa motiva e directivanan di 
scol pa conscientisa e cabesante, maestronan, personal y 
alumnonan pa coopera y participa cu varios investigacion 
cu lo tuma lugar den futuro na kleuter y scolnan basico 
y alabes na scolnan riba nivel secundario (MAVO, EPB, 
Speciaal Onderwijs, etc.) p’asina sostene e Plan Nacional 
di Seguridad. E resultado di e investigacionnan aki lo wor- 
do uza den un Plan Nacional di Seguridad di scolnan na 
Aruba. 

MANEHO NACIONAL DI SEGURIDAD 

E idea ta pa tur directiva di scol y e otro instancianan 
sostene, motiva, monitoria y yuda implementa e maneho 
nacional. Departamento di Enseñansa Aruba lo aplica e 
proceso participativo pa concipia, implementa y 
monitoria e Maneho Nacional di Seguridad na tur scol 
di Aruba. DEA kier logra haya sosten pa implementa e 
Maneho Nacional di Seguridad a base di e proceso partici- 
pativo menciona. Varios di e instancianan tin nan mesun 
plan di seguridad, pero actualmente no tin un plan nacio- 
nal di seguridad na scol. Dor di traha hunto cu tur direc- 
tiva di scol y otro instancianan cu tin di haber cu mucha, 


DEA kier concipia un maneho uzando tur informacion y 
maneho cu e directivanan di scol tin 

caba. Alabes DEA lo uza e experticio di tur e instancianan 
riba seguridad na scol y e resultado di tur investigacion pa 
tur tipo di scol y nivel. 

Departamento di Enseñansa Aruba a traha un formato p’e 
Maneho Nacional di Seguridad di scol cu lo wordo adapta 
segun e feedback ricibi di e directivanan di scol y e otro 
instancianan. Conexion seguridad na scol y PEN 2030. 

Un di e strategianan di Plan Educacional Nacional 2030 ta 
pa aumenta e calidad den enseñansa di un forma durade- 
ro. Lo enfatisa riba un ambiente di siña hopi motivante. 
Un di e accionnan cu mester wordo tuma pa logra esaki 
ta dor di tin un Maneho Nacional di Seguridad concreto y 
implementa esaki na tur scol di Aruba. 

COLABORACION 

DEA ta conta cu e sosten di CBS y SIMAR y hunto nan ta 

trahando intensivamente cu otro riba e 

investigacion. 

INVESTIGACION 

E dos investigacionnan a tuma lugar den e aña escolar 
2017-2018 na mei/juni 2018 conhuntamente cu CBS (Cen- 
traal Bureau van Statistiek). E software cu a wordo uza pa 
haya e resultado ta “survey monkey”. Tur cabesante, do- 
cente y personal di scol a haya un code via e-mail p’asina 
nan por a yena e formulario di encuesta. 

Uzando e programa aki DEA y CBS a logra haya e resul- 
tado inmediatamente. 

PRESENTACION INVESTIGACION DI ALUMNO 

DEA a presenta varios biaha e contenido di e investigacion 
cu tin planea pa wordo ehecuta bou di e alumnonan na tur 
scol preparatorio y basico. E investigacion ta planea pa 
tuma lugar den aña escolar 2019-2020. P’e investigacion 
aki 20 studiante di Universidad di Aruba (UA) y Instituto 
Pedagogico Arubano (IPA) lo sinta personalmente cu cada 
alumno pa haci e preguntanan di e encuesta. CBS a pone 
20 tablet disponibel pa wordo uza pa esaki. 

CBS lo indica cuanto alumno di cada scol riba nivel di scol 
preparatorio y basico lo wordo entrevista. 

EA.AW 

Pa mas informacion por acudi na nos website [ea.aw] y 
busca Veilige School den e alphabet menu. 

Tambe por sigui desaroyonan relaciona cu enseñansa na 
Aruba atraves di Facebook, Twitter y 
Instagram @educationaruba. 

Caso di tiramento cu morto 


WILLEMSTAD - Diaranson 6 di novem- 
ber 2019, alrededor di 03.44’or, Central di 
Polis a ricibi informacion cu na un centro 
di diberticion na Seroe Fortunaweg un tira- 
mento a tuma luga y tin un hende homber 
herida. 

E prome unidad policial cu a yega na e sitio 
a topa cu un homber drumi abou cu herida 
di bala na altura di su garganta. 

For di un investigacion preliminar cu polis 
a haci na e sitio a resulta cu un dama a yega 
na e sitio den un vehiculo blanco, baha y los 
tiro dirigi riba un bewaker di e centro di dib- 
erticion cu e consecuensia ariba menciona. 
Personal di ambulans a haci lo maximo pa 
yuda e victima pero e homber a fayese na e 
sitio. Alrededor di 05.30’or dokter di polis a 
constata morto di e homber Richard Min- 
guel Arcangel Albertsz, naci na Corsou 21 
di mei 1973. 

Na e sitio polis a haya y confisca articulo- 
nan cu ta importancia pe investigacion. 
Riba ordo di Ministerio Publico a tuma e 
curpa sin bida den beslag pa mas investiga- 
cion. 



Accidente di trafico 



WILLEMSTAD - Diamars 5 november 2019, alrededor di 
20.24’or, Central di Polis a dirigi un unidad pa Helmin Magno 
Wiels Boulevard pa un accidente di trafico, caminda tin dos perso- 
na herida. Na yegada di e prome unidad, a topa un victima benta 
abou riba caya cu multiple lecion. 

For di investigacion cu polis a realisa na e sitio, a sali na cla cu dos 
homber, cada uno riba un scuter probablemente tabata pusta riba 
e caminda aki bayendo den direccion di Otrobanda. Chauffeur di 
un di e scooternan a accidenta den un vehiculo y despues e scooter 
a pega candela. 

Mesora a pidi presencia di ambulans cu a transporta e victima cu 
urgencia pa policlinica. 

Personal di trafico ta continua cu e investigacion. 

PDVSA kier contract di un aña 
pa mira si Trump ta perde eleccion 



Aufora 

“ ÇuH&ieU 'r&offte & tfnemafout, 

"Señorta mi wardador, min'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 

A fayece cristianamente 



señora viuda 


Maria Dania-Danje 

22 oktober 1916-6 november 2019 

na nomber di: 

su rumannan: 

Clara Danje 
Carolina Danje 

su yiunan di criansa: 

Carmen Dania y yiunan 

Abel y Detta Dania y yiunan 

Imelda Hidalgo y yiunan 

Lucia Dania y yiunan 

Ronnie y Jacqueline Dania y yiunan 

Alphonso Dania y yiunan 

Mariano y Lies Dania y yiunan 

Irena Dania y yiunan 

Efigenio Dania y yiunan 

Nicolaas Dania 

Su sua: 

Eloy Dania y famia 

su sobrino y sobrinanan 

Maria y Archie Lennon-Werleman y yiu 

Rufina Werleman y Janette Móller 

Casildo y Ann Werleman-Contois y yiunan 

Daniel y Emmy Werleman-Huls y yiunan 

Jane y Winston Nicolaas-Werleman y yiunan 

Efi Werleman y yinan 

Ika yTirsio Koeyers-Werleman 

Dencha Werleman y yiu 

Frans y Mena Werleman-Croes y yuinan 

Diana y Sidney Flanegin-Werleman y yui 

Victor y Yolanda Werleman-Henriquez y yiunan 

Queta Werleman y yiunan 

Freddy y Rosa Danje-Wever y yiu 

Lucia y Edwin Hernandez-Danje y yiunan 

Rafael y Glenda Danje-Boekhoudt y yiunan 

Roland y Mirta Danje-Ras y yiunan 

Robert Danje y yiunan 

Vale y Suzy Koolman- Maduro y yiunan 

Ludwina y Eli Koolman-Koolman y yiunan 

Sandra y Michael Maduro-Koolman y yiunan 

Rita y Alvin Dirksz-Koolman y yiunan 

Su ihanan, amiga y amigonan di cas, bisiñanan y famianan 

Danje, Dania, Werleman, Geerman, Koolman, Wernet, 

Rasmijn, Ras, Croes y demas famia 

Acto di entierro ta tuma lugar: diabierna 8 di november 
2019 di 2'or di merdia na Misa Inmaculada Concepcion na 
Santa Cruz. Despues lo s 
ali pa Santana Catolico na Sta Cruz. 

Nos disculpa si den nos tristesa nos por a lubida algun 
famia. 

Despues di entierro no ta ricibi bishita di condolencia na 
cas. 


WILLEMSTAD. E desaroyonan ron- 
do di refineria Isla cu si e ta cera of 
keda habri a haya buelta nobo cu e 
oferta di PDVSA pa duna nan un aña 
mas di tempo pa produci productonan 
cu nan por bende y asina haya sen pa 
cumpli cu nan obligacionnan finansie- 
ro. 

Di parti di gobierno Rhuggenaath cu 
ta hibando un maneho zig-zag den e 
asunto aki esta si por papia di maneho 
pasobra nan a activa e proseso pa bus- 
ca susesor mucho lat, no tin masha in- 
clinacion pa tuma aden cu e oferta. 

E motibo ta cu nan ta negociando cu 
un otro empresa cu yama Klesh. 
Sinembargo awor ta saliendo na cla 
cu PDVSA tin otro interes tambe na 
pechu pa keda un aña mas y esey te 
hecho cu mientras presidente Trump 
ta na mando na Merca, Maduro no por 
bende ni un gota di petroli cu paisnan 
cu tin tratado cu Merca. 

Otronan manera China, India y algun 
pais mas Trump no por interferi si nan 
kier cumpra petroli na Venezuela. 
Denter di un aña mester bira conoci 
si Trump ta keda presidente of nan ta 
dal e un patada mande cas pe manera 
confuso cu e ta gobernando e pais pero 


un aña ta un periodo mucho corto pa 
un contract asina. 

Di otro banda si den e caso hipotetico 
e negoshacion cu Klesh faya, PDVSA 
por disidi cu pasobra a rechasa nan 
como pretendiente, nan lo dal coroto 
cera y Corsou ta keda sin PDVSA y 
sin Klesh. 

E ta un situacion cu manera nan ta 
bisa “Damned if you do and damned if 
you don’t”. 

Y evaluando cuanto biaha e gobierno 
actual di Corsou a mete la pata den 
desicionnan grandi pa futuro di nos 
isla, no tin masha optimismo cu nan 
lo por saca nos isla for di e situacion 
aki di un manera exitoso. 
Definitivamente no si mira cu e par- 
tido cu ta marca pouta den gobierno 
a comete e vupa caba di duna e Vene- 
zolanonan un carta caminda ta bisa 
nan cu nan no ta ‘welcome’ pa sigui 
y e manera cu internamente ni nan 
mes asuntonan finansiero nan no por 
maneha. 

Nan tin bankero den nan seno par- 
tidista y hende cu a studia asuntonan 
fiscal pero ni asina nan no por pone 
ordo riba nan asuntonan finansiero 
interno. 

"Señor ta mi wardador, mi'n tin falta di nada 
Den cunucu di yerba berde e ta ponemisosega. 
Eta hibaminaawatrankil, 

Pa mi bolbehañaforsa". 

Salmo: 23 

Nos ta anunciafayecimento di: 



Robert Croes 

*09-09-1951 - +05-11-2019 
Acto di entiero lo wordoanunciadespues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos ta anuncia fayecimento di nos ser keri: 



Regino PanfiloTromp 

Mihor conoci como"Reggie" 
*07-09-1937 - +06-11 -2019 

Acto di entiero lo wordo anuncia despues 


Au^ra 

Kg* -- o<y 

Gradicimento y Invitacion 

Pa medio di esaki kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 



Douglas E.Tachi 

Mihor conoci como"Tachi" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki na Pastoor Andres pa e bunita repons, tur 
hende pa nan presencia y atencion, tambe na Max 
Hassell y Fundacion Paraiso. Un danki na Aurora 
Funeral Home pa e excelente servicio, tambe na 
Rosemary Giel. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 2 Santo Sacrificio di Misa na misa 
Sagrado Curason na Savaneta, diahuebs 7 y diabierna 
9 di november pa 7'or di anochi. 

Boso presencia ta altamente aprecia. 


Aujfwa 

‘Çjfoftte £ (fyiematQnq 

Gradicimento / Invitacion 

Na nomber di su casa, yiunan y demas famia, nos ta 
manda palabranan di gradicimento di curason pa tur 
esnan cu di un manera a duna nos atencion y sosten 
durante enfermedad, fayecimento y despedida di nos 
difunto stima: 



Ronald Genaro Kootes 

"Ronny" 

Un danki special na Oduber Agencies N.V., Botica 
Agencies N.V., Dr. Hoorenbeek, Pastoor Jairo cu su 
bunita ceremonia y Aurora Funeral Home pa nan bon 
servicio. 

Boso atencion tabata un gran sosten pa nos. 

Albes nos kier a invita boso pa 3 Santo Sacrificio di 
misa na Misa Inmaculada Concepcion na Sta Cruz: 
Diahuebs 7 di November 2019 pa 7'or di anochi 
Diasabra 9 di November 2019 pa 7'or di anochi 
Diamars 12 di November 2019 pa 7'or di anochi 

Despues di ultimo misa lo tin un rosario na cas, Cas 
Ariba 35A 

Bo(so) presencia lo ta altamente aprecia. 



'Çéaitte 


Rev. 21:4 I lo e seka tur lagrima for di nan wowo, I lo no 
tin morto mas. E kosnan cu tabata pasa antes no t'ei 
mas 

Cu profundo tristesa nos ta anuncia fayesimento di 
nos jui, mama, wela, ruman y amiga stima: 



Camela Marieta Maduro 

Mihor conoci como Pamela, Pam, Mama 
*23-09-1955-+26-10-2019 


Mama: sra vda Ana Faustina Maduro-Bislip (Tina) 

Juinan: Gregory Y Mery L Oehlers Vasquez 
Venice Oehlers 
llsmela Robles 

Su nietonan cu e la stima masha hopi: 

Ziqyenne, Zayne y Sofia Oehlers 
Xilayne Oehlers 
Brayden Robles 

Ruman: Brenda y Eduardo Diaz Maduro 
Sobrinonan: Darrel Diazyjuinan, Jimena 
Garrick y Jameline Diaz Suttle 

Sobrinanan: Carily Yarzagaray Maduro y famia 
Aishall Maduro y famia 
Richeline Maduro y famia 

Manera ruman: Carolina Peterson y juinan Alexandra y 
Sienna 

Liliana Rasmijn y famia 
Trina Bergrok 

Amigo(a)nan: Sira Dabian y juinan, Alberto 

Tanta y omonan, primonan y primanan 

Demas famianan: Maduro, Oehlers, Robles, Vasquez, 
Diaz, Bislip, Peterson, Rasmijn, Bergrok 

Cremashon lo tuma lugar den seno familiar 
Oportunidad pa condolencia lo ta: Diahuebs, Novem- 
ber 7,2019 di 7:00pm pa 9:00pm na Aurora Funeral 
Home. 

Ta duel nos cu nos no ta ricibi condolencia ni prome of 
despues na cas 

Despensa nos si den nos tristesa nos a lubida di 
menshona algun famia 

E unico corant GRATIS 

Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















